Diari Oficial de la Generalitat Valenciana


Sumari del DOGV 5580, del 20-08-2007 (2007/8782)

Notificació a Ismael Adua Cardona de la sentència 107 dictada en les actuacions del juí ordinari número 2/2006.
---------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8782


Data del document
:   16-05-2007

Organisme emissor
:   Jutjat de Primera Instància Número 3 de Vila-real

Tipus de document
:   Edicte

Descriptors 

:   * sistema judicial

Notificació a Ismael Adua Cardona de la sentència 107 dictada en les actuacions del juí ordinari número 2/2006. [2007/8782]  
Procediment: assumpte civil 000002/2006.  
Juí: juí ordinari 000002/2006.  
Part demandant: Finanmadrid, EFC, SA  
Part demandada: Ismael Adua Cardona.  
En el juí referenciat, s'ha dictat la resolució que té el text literal següent:  
«Sentència número 107  
Jutgessa que la dicta: M.ª José Peiró Aspurz.  
Lloc: Vila-real.  
Data: 24 d'abril de 2007  
Part demandant: Finanmadrid, EFC, SA  
Procuradora: Dolores María Olucha Varella.  
Part demandada: Ismael Adua Cardona.  
Antecedents de fet  
Primer. El procurador de la part actora va presentar demanda de juí ordinari contra Ismael Adua Cardona, en la qual després d'al·legar els fets i els fonaments de dret que va estimar d'aplicació, va sol·licitar es dictara sentència per la qual es condemnara la part demandada que pagara a l'actora la quantitat de 9.865,46 euros, més els interessos legals de les quantitats reclamades, així com al pagament de les costes del procediment.  
Segon. Admesa a tràmite la demanda, es va acordar citar a la demandada perquè en el termini de 20 dies contestara la demanda. Transcorregut el termini de 20 dies sense presentar escrit de contestació, el demandat fou declarat en situació de rebel·lia processal i es va convocar a les parts a l'audiència prèvia, que va tindre lloc amb l'assistència únicament de la part actora. En esta audiència va ser proposada i admesa únicament prova documental, per la qual cosa, de conformitat amb el que disposa l'article 429.8 de la Llei d'Enjudiciament Civil, quedaren les actuacions concloses per a sentència.  
Tercer. En la tramitació d'este procediment s'han observat les prescripcions legals.  
Fonaments de dret  
Primer. D'acord amb el que disposa l'article 1.254 del Codi Civil, el contracte existix des que una o diverses persones consentixen a obligar-se respecte d'una altra o altres a donar alguna cosa o prestar algun servici, establint el 1.256 que la validesa i el compliment dels contractes no pot deixar-se a l'arbitri d'una de les parts contractants, i es precisa així mateix en el 1.156 del mateix cos legal que les obligacions s'extingixen pel pagament o compliment i segons el 1.157, no s'entendrà pagat un deute sinó quan completament s'haguera lliurat la cosa o feta la prestació en què l'obligació consistia.  
De la prova practicada en estes actuacions, a la vista dels documents acompanyats a la demanda, ha quedat acreditada l'existència i veracitat de la relació contractual que va mediar entre ambdues parts en virtut de la qual l'actora va concertar amb Ismael Adua Cardona en data 5 de novembre de 2003 un contracte de préstec de finançament a comprador de béns mobles sobre un vehicle turisme marca Hyundai, model Matrix DS CRI, matrícula 3993-JHE, i el prestatari va deixar de fer efectives les quotes de devolució des de la corresponent al mes de desembre de 2003, per la qual cosa l'actora va resoldre el contracte resultant un saldo al seu favor a data 5 de juny de 2004 de 9.865,46 euros; que la quantia endeutada per Ismael Adua Cardona ascendix a 9.865,46 euros.  
Atés que ha sigut interpretat pel nostre Tribunal Supremo l'article 217 de la Llei d'Enjudiciament Civil en el sentit que a l'actor li incumbix la prova dels fets que són constitutius de la demanda així com dels precisos i necessaris perquè nasca l'acció exercitada, haurà d'acreditar la part demandada els fets impeditius o extintius, per la qual cosa, no havent-se provat pel demandat el pagament de la quantitat endeutada, s'impose l'acolliment íntegre de la demanda en estimar acreditats els fets bàsics en els quals esta es fonamenta i sense que pel demandat s'haja provat cap fet extintiu o impeditiu que el deslligue del seu pagament.  
Segon. De conformitat amb l'article 1.108 del Codi Civil en relació amb el 1.100, si l'obligació consistix en el pagament d'una quantitat de diners i el deutor incorre en mora, la indemnització dels danys i perjudicis, no havent pacte en contrari, consistirà en el pagament dels interessos convinguts i a falta de conveni, en l'interés legal, interessos que s'entendran produïts des de la data de la interposició de la demanda. En este cas es va pactar un interés de demora de l'1,44% mensual, i es va acordar que es produiria dia a dia sense necessitat de requeriment previ (condició general 6 del contracte), i es van produir, per tant, els mateixos des del dia de resolució del contracte, açò és, el 5 de juny de 2004.  
Tercer. De conformitat amb el que disposa el paràgraf primer de l'article 394 de la Llei d'Enjudiciament Civil, en estimar-se íntegrament la demanda plantejada s'han d'imposar les costes a la part demandada.  
Vistos els preceptes esmentats i altres de general i pertinent aplicació.  
Decisió  
Que amb l'estimació íntegra de la demanda interposada per Finanmadrid, EFC, SA contra Ismael Adua Cardona, condemne Ismael Adua Cardona a pagar a Finanmadrid, EFC, SA, la quantitat de nou mil huit cents seixanta cinc euros amb quaranta-sis cèntims (9.865,46 euros), més els interessos pactats de l'1,44% mensual des del 5 de juny de 2004 fins al seu complet pagament, i tot això amb expressa imposició al demandat de les costes processals.  
Notifiqueu esta resolució a les parts, i feu-les saber que esta no és ferma, i que contra esta es pot interposar recurs d'apel·lació en el termini de cinc dies davant l'Audiència Provincial de Castelló.  
Esta és la meua sentència, de la qual es durà testimoniatge a les actuacions que les han motivades, i l'original quedarà en el llibre de sentències, que pronuncie, mane i firme.»  
Publicació. L'anterior sentència l'ha donada, llegida i publicada el jutge que l'autoritza, mentre celebrava audiència pública en el dia de la data. En done fe.  
En atenció al desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació de la sentència al demandat Ismael Adua Cardona.  
Vila-real, 16 de maig de 2007.- El secretari judicial: Daniel Ferrandis Ciprian.  
Diligència. Vila-real, 16 de maig de 2007  
L'estenc jo, el secretari judicial, perquè conste que este edicte ha quedat fixat en el dia de hui en el tauler d'anuncis. En done fe.